CELEX: 32014R0457
Language: hr
Date: 2014-04-29 00:00:00
Title: Provedbena uredba Komisije (EU) br. 457/2014 оd 29. travnja 2014. o razvrstavanju određene robe u kombiniranu nomenklaturu

6.5.2014   
            
            
               HR
            
            
               Službeni list Europske unije
            
            
               L 133/35
            
         PROVEDBENA UREDBA KOMISIJE (EU) br. 457/2014
   оd 29. travnja 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Kako bi se osigurala jedinstvena primjena kombinirane nomenklature priložene Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim općim pravilima, robu opisanu u stupcu 1. tablice iz Priloga potrebno je razvrstati u odgovarajuće oznake KN iz stupca 2. na temelju razloga iz stupca 3. navedene tablice.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik tijekom određenog razdoblja i dalje može navoditi obvezujuće tarifne informacije povezane s razvrstavanjem robe u kombiniranu nomenklaturu, a koje nisu u skladu s ovom Uredbom. Trebalo bi odrediti da to razdoblje traje tri mjeseca.
            
         
               (5)
            
            
               Mjere propisane u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se i dalje navoditi temeljem članka 12. stavka 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. travnja 2014.
      
         
            Za Komisiju,
         
         
            u ime predsjednika,
         
         Algirdas ŠEMETA
         
            Član Komisije
         
      
   
   
      (1)  SL L 256, 7.9.1987., str. 1.
   
   
      (2)  Uredba Vijeća (EEZ) br. 2913/92 od 12. listopada 1992. o donošenju Carinskog zakonika Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje (oznaka KN)
               
               
                  Razlozi
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Digitalni elektronički aparat s jednim HDMI (višemedijsko sučelje visoke razlučivosti) ulazom i osam HDMI izlaza (tzv. „aktivni HDMI razdjelnik”) u kućištu dimenzija približno 12 × 6 × 2 cm.
                              Podržava protokol sustava zaštite širokopojasnog digitalnog sadržaja (HDCP) i priključen je na 5 V istosmjernog napona.
                              Uređaj se, bez gubitka kvalitete, upotrebljava za istodobno razdvajanje jednog HDMI ulaznog signala u osam HDMI izlaznih signala s istim tehničkim svojstvima kao izvorni ulazni signal.
                              Omogućuje da se HDMI signal koji dolazi iz jednog izvora (npr. dekodera TV signala) istodobno raspodijeli na nekoliko aparata (npr. televizijskih prijamnika).
                           
                        
               
                  8543 70 90
               
               
                  Razvrstavanje se temelji na općim pravilima 1. i 6. za tumačenje kombinirane nomenklature i nazivima oznaka KN 8543, 8543 70 i 8543 70 90.
                  HDMI razdjelnik nije aparat za spajanje na ili u električnim strujnim krugovima, a nije ni ploča za razdiobu električne struje jer jedan ulazni signal dijeli u osam izlaznih signala i istodobno obrađuje HDCP protokole. Stoga, razvrstavanje u tarifni broj 8536 kao spojni ormarići ili tarifni broj 8537 kao ploče, pultovi, stolovi, ormari i ostali nosači, opremljeni s dva ili više aparata iz tarifnih brojeva 8535 ili 8536 za razdiobu električne struje isključeno je.
                  Budući da aparat ima posebnu funkciju koja nije detaljnije obuhvaćena tarifnim brojem iz poglavlja 85., razvrstava se u oznaku KN 8543 70 90 kao električni aparat s posebnom funkcijom koja nije spomenuta niti uključena na drugom mjestu u poglavlju 85.
               
            
                  
                              2.
                           
                           
                              Digitalni elektronički aparat s četiri HDMI (višemedijsko sučelje visoke razlučivosti) ulaza, jednim HDMI izlazom i gumbom za odabir ulaza (tzv. „aktivna HDMI sklopka”).
                              Uređaj ima ugrađeno pojačalo za regeneraciju slabih signala, 4 svjetleće diode (LED) za označivanje odabranog ulaza i priključen je na 5 V istosmjernog napona.
                              Uređaj podupire videosignale visoke razlučivosti 1080p s prijenosom podataka do 2,5 GB/s i protokol sustava zaštite širokopojasnog digitalnog sadržaja (HDCP).
                              Uređaj se upotrebljava za odabiranje jednog HDMI ulaza za spajanje na HDMI izlaz. Omogućuje odabir HDMI signala koji dolaze iz različitih izvora (npr. čitač DVD-a, dekoder TV signala) za spajanje na jedan aparat, primjerice na televizijski prijamnik.
                           
                        
               
                  8543 70 90
               
               
                  Razvrstavanje se temelji na općim pravilima 1. i 6. za tumačenje kombinirane nomenklature i nazivima oznaka KN 8543, 8543 70 i 8543 70 90.
                  HDMI sklopka nije aparat za uključivanje/isključivanje električnih strujnih krugova ili za razdiobu električne struje jer odabire jedan od HDMI ulaza za spajanje na HDMI izlaz te istodobno pojačava signal i obrađuje HDCP protokole. Stoga, razvrstavanje u tarifni broj 8536 kao sklopke ili tarifni broj 8537 kao ploče, pultovi, stolovi, ormari i ostali nosači, opremljeni s dva ili više aparata iz tarifnih brojeva 8535 ili 8536 za razdiobu električne struje isključeno je.
                  Budući da aparat ima posebnu funkciju koja nije detaljnije obuhvaćena tarifnim brojem iz poglavlja 85., razvrstava se u oznaku KN 8543 70 90 kao električni aparat s posebnom funkcijom koja nije spomenuta niti uključena na drugom mjestu u poglavlju 85.
               
            
                  
                              3.
                           
                           
                              Uređaj s četiri HDMI (višemedijsko sučelje visoke razlučivosti) ulaza i jednim HDMI izlazom (tzv. „pasivna HDMI sklopka”) u kućištu dimenzija približno 18 x 12 x 3 cm.
                              U njega je ugrađena tzv. „sklopka na pritisni gumb s više stanica” s četiri pritisna gumba (jedan po ulazu) koji su međusobno čvrsto pričvršćeni. Nakon odabira jednog ulaza ostali se automatski isključuju.
                              Uređaj se upotrebljava za odabir jednog HDMI ulaza za spajanje na HDMI izlaz pritiskom na jedan gumb. Omogućuje odabir HDMI signala koji dolaze iz različitih izvora (npr. čitač DVD-a, dekoder TV signala) za spajanje na jedan aparat, primjerice na televizijski prijamnik.
                           
                        
               
                  8536 50 80
               
               
                  Razvrstavanje se temelji na općim pravilima 1. i 6. za tumačenje kombinirane nomenklature i nazivima oznaka KN 8536, 8536 50 i 8536 50 80.
                  Budući da je u aparat ugrađena sklopka za spajanje samo po jednog ulaza na izlaz, nije ploča za razdiobu električne struje. Stoga, razvrstavanje proizvoda u tarifni broj 8537 kao ploče, pultovi, stolovi, ormari i ostali nosači, opremljeni s dva ili više aparata iz tarifnih brojeva 8535 ili 8536, za električno upravljanje ili za razdiobu električne struje isključeno je.
                  Budući da aparat samo uključuje/isključuje, što je posebna električna funkcija utvrđena u tarifnom broju iz poglavlja 85., razvrstava se u oznaku KN 8536 50 80 kao ostale sklopke.